Terje Rootwelt

Terje Rootwelt-Revheim (født 1961) er en norsk barnelege, dr. med. og helseleder. Han er administrerende direktør i Helse Sør-Øst RHF.

Han var inntil september 2021 klinikksjef for Barneklinikken ved Oslo universitetssykehus og professor II i pediatri ved Universitetet i Oslo. Han var viseadministrerende direktør ved Oslo universitetssykehus fra 2015 til 2018.

Utdannelse og tidlig karriere

Han ble cand.med. med innstilling til kongen fra Universitetet i Oslo i 1986.Aftenposten 16. januar 1987 s. 12 Han var løytnant i hæren fra 1988 til 1989. Deretter var han stipendiat ved Institutt for kirurgisk forskning ved Rikshospitalet 1989–1991 og ved Pediatrisk forskningsinstitutt på samme sykehus 1991–1993. Han var assistentlege ved barneavdelingen på Aker sykehus 1994–1995 og forsker ved Children's Hospital Philadelphia i USA fra 1995.

Forskning
I 1990-årene arbeidet Rootwelt med forskning om hypoksi og gjenopplivning i nyfødtperioden med 21% vs. 100% oksygen. Han ble dr.med. ved Universitetet i Oslo i 1995 med avhandlingen Resuscitation with 21% or 100% oxygen, veiledet av Ola Didrik Saugstad. Avhandlingen var del av et større forskningsprosjekt gjennomført av Saugstad og flere kolleger på Pediatrisk forskningsinstitutt ved Rikshospitalet, som førte til at internasjonale retningslinjer for gjenopplivning av nyfødte ble endret i 2010; forskningen til Saugstads forskergruppe er anslått å kunne redde inntil 200 000 barns liv hvert år på verdensbasis.Kan redde 200 000 nyfødte, Forskning.no 19. oktober 2010

Helseleder
Rootwelt ble i 2006 ansatt som klinikksjef for Barneklinikken på Rikshospitalet og ble i 2009 klinikksjef for den sammenslåtte Barneklinikken ved Oslo universitetssykehus, lokalisert på Rikshospitalet og Ullevål. Han var også viseadministrerende direktør ved Oslo universitetssykehus fra 2015 til 2018.

Rootwelt har kurs i ledelse fra Norges Handelshøyskole.

I 2019 ble det kjent at han søkte jobben som administrerende direktør for Oslo universitetssykehus.Disse vil bli direktør ved OUS

Referanser

 Eksterne lenker 
 UiO-profil
 Barnas nye ambassadør - Artikkel hos Rikshospitalet
 Artikkel av Rootwelt et.al. om Gjenoppliving av nyfødte
 Rootwelt i Nasjonal Forskningsinformasjon 

Kategori:Norske barneleger
Kategori:Personer tilknyttet Oslo universitetssykehus